text: I Kolding – der kan de lave vin!
  19 november 2015 kl. 15.20
  En vingård i Dons ved Kolding er netop blevet kåret til Årets Vingård 2015.
  Professionelle vindommere har bedømt 40 danske vine ved en blindsmagning. Og vinene fra Skærsøgaard var så velsmagende, at gården blev kåret som Årets Vingård 2015.
  Det er brancheorganisationen Danske Vingaarde, der står bag kåringen.
  Skærsøgaard Vin har tidligere vundet en guldmedalje – i øvrigt den eneste, Dansk Vinshow har uddelt – for den mousserende vin ”Don´s Rosé Brut 2014”.
  Og det er ikke Skærsågaard, der kan lave gode, danske vine:
  - Når man deltager som dommer ved en så koncentreret smagning, får man virkeligt et komplet overbliksbillede af niveauet på de bedste, danske vine. Det lader til, at der er et udbryderfelt på omtrent 6-7 producenter, som virkeligt rykker. Disse producenter laver efterhånden så spædende og gode vine, at de sagtens kan begå sig på restauranternes vinkort og vinmenuer, siger dommer Rasmus Amdi Larsen.
  Fakta
  Danske Vingaarde er brancheorganisation for 60 professionelle vingårde med et beplantet areal på ca. 75 hektarer. Produktionen i 2014 var ca. 350.000 flasker.
  
  